b'\n_START_ARTICLE_\nIvan Zupan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nZupan\xc4\x8di\xc4\x8d je leta 1955 diplomiral na ljubljanski Prirodoslovno-matemati\xc4\x8dno-filozofski fakulteti in 1965 doktoriral na Fakulteti za naravoslovje in tehnologijo v Ljubljani. Strokovno se je izpopolnjeval v Cambridgeu (Zdru\xc5\xbeeno kraljestvo). Leta 1954 se je zaposlil na Institutu Jo\xc5\xbeef Stefan v Ljubljani. V letih 1970\xe2\x88\x921996 pa predaval na oddelku za fiziko FMF v Ljubljani, od 1983 kot izredni profesor._NEWLINE_Dr. Zupan\xc4\x8di\xc4\x8d je sodeloval pri raziskovanju faznih prehodov v feroelektri\xc4\x8dnih kristalih z vodikovo vezjo. Zgradil je sistem, ki je zagotovil homogenost magnetnega polja in bil pozneje pomemben za razvoj tomografije. Izdelal je naprave za merjenje jedrske magnetne resonance. V mednarodnih revijah je objavil preko 100 znanstvenih strokovnih del.'